Skupnostna kavarna

Spoprijateljevalnica
2026-02-24 18:00 - 20:00 UTC | Skupka, Bežigrad 6, Ljubljana, 1000, Slovenia
Spoprijateljevalnica ni speed dating, niti speed friending.
Če si med tistimi, ki želijo razširiti svoj krog prijateljev, ali pa samo spoznati kakšen nov in zanimiv karakter, se oglasi na Spoprijateljevalnici na naslovu Bežigrad 6 v Ljubljani.
Pripravljena bodo omizja, iztočnice za pogovor in prostor za druženje.
Prispevek za dogodek je 5-15€, prispevaš kot lahko.
Zaradi lažje organizacije te prosimo, da se na dogodek prijaviš na POVEZAVI.
Se vidimo! ….Pa še en disklejmer:Dogodek je namenjen sklepanju novih poznanstev in druženju in ni dejting aplikacija v živo. Dejmo poskrbet, da se bomo vsi počutili udobno, varno in sproščeno.

Valentinov Alter Ego: delavnica akvarelnega portreta za pare
2026-02-14 17:00 - 19:00 | Skupka, Bežigrad 6, Ljubljana, 1000, Slovenia
Valentinov Alter Ego je ustvarjalna delavnica akvarelnega portreta za pare in prijatelje, na kateri boš na sproščen in igriv način naslikal/a alter ego svojega partnerja ali partnerke.
Pod vodstvom akademske vizualne umetnice Andreje Kranjec bosta s partnerjem spoznala osnove risanja portreta in akvarelnega slikanja ter ustvarila unikaten spomin in posebno valentinovo darilo.
V sodelovanju z vizualno umetnico Andrejo Kranjec pripravljamo edinstveno ustvarjalno delavnico akvarelnega portreta, namenjeno parom, prijateljem in vsem, ki si želite doživeti Valentinovo drugače, osebno in igrivo ter izdelati unikatno darilo za svojega partnerja ali partnerko.
Delavnica za pare Valentinov Alter Ego vas povabi, da na sproščen in zabaven način naslikate portret svojega partnerja ali prijatelja ter skozi umetniški proces raziskujete njegove ali njene različne izraze. Temu lahko rečemo alter ego, ali pa vse različice ljubljene osebe. Rezultat bo unikatna umetnina, ki bo postala čudovit spomin in res posebno darilo za partnerj, ljubimca, sopotnico, prijateljico ali osebo s prvega zmenka.
Ustvarjalna delavnica je primerna za vse nivoje znanja, tako za začetnike, kot tudi tiste z nekaj izkušnjami. Predznanje ni potrebno. Pod strokovnim vodstvom akademske vizualne umetnice Andreje Kranjec boste korak za korakom spoznali osnove risanja in slikanja portreta z akvareli.
Andreja vas bo vodila skozi:

pravilno postavitev portreta,

osnove proporcev obraza,

uporabo in mešanje akvarelnih barv,

preproste slikarske prijeme za izrazit, živ portret.

Poseben poudarek bo na igrivosti, eksperimentiranju z barvami in interpretaciji značaja, ne na popolnosti ali realistični upodobitvi partnerja ali partnerke.
Kaj bomo počeli na delavnici?

spoznali osnove postavitve portreta in pravilnega proporcioniranja,

naučili se bomo osnov akvarelnega slikanja,

ustvarili bomo unikaten in poseben portret partnerja ali njegovega alter ega,

eksperimentirali bomo z barvami, teksturami in izrazi,

se družili z ostalimi pari,
se pocrkljali s pijačo za dobrodošlico in valentinovimi prigrizki.

Praktične informacije o delavnici:

Trajanje: 120 minut

Cena:

90 € / par do 25. 1.

110 € / par po 25. 1.

Vključeno v ceno:

ves potreben material

strokovno vodenje

pogostitev + pijača dobrodošlice

Nakup vstopnice na povezavi: Valentinov Alter Ego: delavnica akvarelnega portreta za pare

Dodatne informacije: info@skup-ka.si.

Vzemi si čas zase MEDITACIJA
2026-02-07 18:30 - 19:30 | Skupka, Bežigrad 6, Ljubljana, 1000, Slovenia
Vzemi si čas zase MEDITACIJA
Dogodek je namenjen zavestnemu umiku od vsakodnevnega tempa in zahtev ter nenehne usmerjenosti v svet zunaj nas. Gre za vodeno meditacijo, ki ponuja varen in umirjen prostor, kjer se lahko za eno uro posvetiš izključno sebi, svojemu telesu in notranjemu doživljanju. V ospredje bomo postavile preprosto prisotnost in si dovolili/e, da se za trenutek ustavimo.
Prepustil/a se boš glasu, ki te bo nežno usmerjal k zaznavanju diha, telesnih občutkov in notranjega prostora. Tempo bo prilagojen različnim izkušnjam, zato je dogodek primeren tako za tiste, ki se z meditacijo srečujete prvič, kot tudi za tiste, ki imate s podobnimi praksami že izkušnje.
Vodena meditacija spodbuja razvoj telesnega in čustvenega zavedanja, krepi stik s sabo ter ustvarja prostora za regeneracijo. V sodobnem vsakdanu, ki pogosto spodbuja nenehno aktivnost, meditacija ponuja protiutež. Predstavlja prostor tišine, zbranosti in umiritve. Vzemi si čas zase, za meditacijo in si ponudi priložnost za povezovanje, prisotnost v trenutku ter stik s sabo.
Prijavi se na POVEZAVI.
Bežigrad 6, Ljubljana
10. 1., 7. 2. 2026
18.30–19.30
Prispevek: Pay what you can 5-15€

Skupkina POSLUŠALNICA
2026-02-05 18:00 - 20:00 | Skupka, Bežigrad 6, Ljubljana, 1000, Slovenia
Skupkina POSLUŠALNICA
Poslušalnica je dogodek, ki glasbo postavlja v središče skupne izkušnje. Namenjena je vsem, ki si želimo glasbo doživeti malo drugače, ne le kot ozadje, temveč kot prostor srečanja, zaznavanja in prepuščanja. S seboj prineseš svojo najljubšo glasbo, ki jo nato skupaj poslušamo, brez vrednotenja, razlaganja ali žanrskih omejitev.
Dogodek je zasnovan kot zvočni kotiček, kjer ni pravil, koreografije ali pričakovanj. Posameznik se lahko giblje, sedi, leži ali preprosto posluša. Glasba tako postane povabilo telesu, da se odzove na svoj način in v svojem tempu. Takšen pristop spodbuja stik s telesom, sproščenost in zavedanje lastnih občutkov.
Poslušalnica je tudi prostor deljenja- Skozi izbor glasbe delimo del svoje zgodbe, razpoloženja ali notranjega sveta. Na ta način gradimo občutek povezanosti, ki ne temelji na besedah, temveč na skupnem doživljanju zvoka.
Primerna je zate, če iščeš lahkotnejši, bolj intuitiven način druženja, pa tudi za tiste, ki si želite več stika s telesom in svojimi čustvi.
Prijavi se na POVEZAVI.
Bežigrad 6, Ljubljana 22. 1., 5. 2. 2026
18.00–20.00
Prispevek: Pay what you can 5-15€

Skupkina USTVARJALNICA
2026-02-03 18:00 - 20:00, 2026-01-20 18:00 - 20:00 | Skupka, Bežigrad 6, Ljubljana, 1000, Slovenia
Skupkina USTVARJALNICA
Skupkina ustvarjalnica je odprt, neformalen prostor, namenjen skupnemu ustvarjanju, druženju in pogovoru. Mišljena je kot skupen prostor za ustvarjanje, kjer ustvarjalnost ni povezana z znanjem, izkušnjami ali končnim izdelkom, temveč z raziskovanjem, igrivostjo in procesom. Dogodek je primeren za prav vse.
S seboj lahko prineseš svoj ustvarjalni projekt ali pa se pridružiš skupnemu ustvarjanju. Na zimski Ustvarjalnici bomo uporabili tehniko kolaža, ki omogoča svobodno kombiniranje podob, materialov in idej. Kolaž spodbuja intuitiven pristop, asociativno razmišljanje in eksperimentiranje brez pritiska, da mora biti popolno ali nekaj nastati.
Ustvarjalnica ni delavnica v klasičnem smislu, temveč prostor soustvarjanja in izmenjave. Pogovor se pogosto spontano prepleta z ustvarjalnim procesom, kar prispeva k občutku skupnosti in sproščenosti. Dogodek omogoča, da se posamezniki povežete skozi skupno izkušnjo, ne da bi bilo treba veliko govoriti ali razlagati.
Skupkina ustvarjalnica podpira dobro počutje, spodbuja izražanje in ponuja alternativo hitremu, produktivno usmerjenemu vsakdanjemu življenju v naglici. Je povabilo k upočasnitvi, raziskovanju in skupnemu preživljanju časa v prijetnem in odprtem okolju.
Prijavi se na POVEZAVI.
Bežigrad 6, Ljubljana 20. 1., 3. 2. 2026
18.00–20.00
Prispevek: Pay what you can 5-15€

Mesečna IZMENJEVALNICA
2026-01-31 10:00 - 14:00 | Skupka, Bežigrad 6, Ljubljana, 1000, Slovenia
Mesečna IZMENJEVALNICA
Mesečna izmenjevalnica je skupnostni dogodek, namenjen izmenjavi oblačil, nakita in modnih dodatkov, ki jih ne uporabjamo več, a so še vedno v dobrem stanju. Dogodek spodbuja trajnostno razmišljanje, ponovni obtok oblačil in odgovoren odnos do potrošnje. Namesto nakupovanja novih kosov ti ponudi možnost, da si osvežiš garderobo na okolju prijazen način.
Prinesi kose, ki jih želiš predati naprej, in izberi tiste, ki ti pridejo prav.
Poleg izmenjave oblačil izmenjevalnica ponuja tudi prostor za klepet ob dobri kavici in za druženje.
Bežigrad 6, Ljubljana 31. 1. 2026
18.00–20.00
10 razlogov zakaj izmenjevati oblačila, namesto, da kupuješ nova.

Je manj obremenjuje okolje.Vsako novo oblačilo zahteva velike količine vode, energije in kemikalij. Z izmenjavo podaljšujemo življenjsko dobo oblačil in neposredno zmanjšujemo okoljski odtis tekstilne industrije.

Z izmenjavo zmanjšuješ količino tekstilnih odpadkov.Velik del oblačil konča na odlagališčih ali v sežigalnicah. Izmenjava preprečuje, da bi uporabna oblačila postala odpadek, in spodbuja kroženje virov.

Prihraniš denar.Z izmenjavo dobiš oblačila brez stroškov. To omogoča osvežitev garderobe tudi v času, ko želiš ali moraš zmanjšati porabo.

Gre za premišljeno potrošnjo.Namesto impulzivnih nakupov izmenjava spodbuja razmislek o tem, kaj res potrebuješ in kaj ti ustreza. Gre za zavesten odnos do oblačil.

Izmenjevanje krepi občutek skupnosti.Izmenjava ni le transakcija, temveč družabni dogodek. Povezuje ljudi, odpira pogovore in ustvarja občutek pripadnosti lokalni skupnosti.

Omogoča ti bolj unikaten slog.Izmenjana oblačila pogosto niso del trenutnih trendov, zato omogočajo bolj oseben, raznolik in edinstven stil, ki ne sledi masovni produkciji.

Brez izkoriščanja delovne sile.Tekstilna industrija je pogosto povezana s slabimi delovnimi pogoji. Z izmenjavo zmanjšujemo povpraševanje po hitri modi in s tem pritisk na izkoriščevalske prakse.

odgovoren odnos do virov.Izmenjava spodbuja razumevanje vrednosti materialov, dela in časa, ki so vloženi v vsako oblačilo. To je pomemben korak k trajnostnim navadam.

Podaljševanje življenjske dobe kakovostnih kosov.Mnoga oblačila so še povsem uporabna, a jih ne nosimo več. Izmenjava jim omogoči novo življenje in nov namen.

Preprosta, dostopna in prijetna izkušnjaIzmenjevanje je nizkopražno, brez zapletenih pravil in pogosto zelo prijetno. Združuje praktičnost, trajnost in druženje na enem mestu.

Zimska Spoprijateljevalnica
2026-01-27 18:00 - 20:00 | Skupka, Bežigrad 6, Ljubljana, 1000, Slovenia
Zimska Spoprijateljevalnica
Zimska spoprijateljevalnica je družabni speed friending dogodek, namenjen spoznavanju novih ljudi na način, ki je strukturiran, a hkrati neobremenjujoč. Namenjena je vsem, ki si želite navezati nove stike, razširiti svoj socialni krog ali preprosto izkusiti drugačen način druženja. Dogodek poteka v varnem okolju, kjer ni pričakovanj, da moraš biti zabavna, zgovorna ali posebej samozavestna.
Srečanje poteka skozi niz kratkih pogovorov v parih, ki omogočajo, da v omejenem času spoznaš več različnih ljudi. Takšna struktura zmanjšuje socialni pritisk in omogoča bolj enakovredno izkušnjo za vse udeležence. V pogovoru ne rabiš biti popolna in skrbeti, da boš pustila vtis, temveč le radovedna in odprta za nove ljudi.
Če si tudi ti malo ‘socially awkward’ in se v klasičnih socialnih okoljih težje znajdeš, si nova v mestu, ali pa si želiš novega načina spoznavanja in povezvovanja z drugimi, potem je Spoprijateljevalnica zate.
Prijavi se na POVEZAVI.
Bežigrad 6, Ljubljana 13. 1., 27. 1. 2026
18.00–20.00
Prispevek: Pay what you can 5-15€

23. 1. ODPADE! Skupnostna večerja za nežurerje
2026-01-23 18:00 - 20:00 | Skupka, Bežigrad 6, Ljubljana, 1000, Slovenia
Večerja 23.1. odpade!
Skupnostna večerja za nežurerje.
Skupnostna večerja je sproščeno srečanje za vse, ki se nam ne da več žurat, hkrati pa pogrešamo druženja ob koncu tedna.
Vsak prinese nekaj malega za na mizo, skupaj posedimo, jemo in klepetamo. Ni programa, ni strukturiranih aktivnosti, le odprt prostor, čas in možnost, da se povežemo na preprost način.
Dogodek je odprt za vse, ne glede na to, ali prideš sam_a ali v družbi. Lahko sodeluješ v pogovoru ali pa si samo muha na steni.
Bežigrad 6, Ljubljana 9. 1. in 23. 1. 2026
18.00–20.00

Skupkina POSLUŠALNICA
2026-01-22 18:00 - 20:00 | Skupka, Bežigrad 6, Ljubljana, 1000, Slovenia
Skupkina POSLUŠALNICA
Poslušalnica je dogodek, ki glasbo postavlja v središče skupne izkušnje. Namenjena je vsem, ki si želimo glasbo doživeti malo drugače, ne le kot ozadje, temveč kot prostor srečanja, zaznavanja in prepuščanja. S seboj prineseš svojo najljubšo glasbo, ki jo nato skupaj poslušamo, brez vrednotenja, razlaganja ali žanrskih omejitev.
Dogodek je zasnovan kot zvočni kotiček, kjer ni pravil, koreografije ali pričakovanj. Posameznik se lahko giblje, sedi, leži ali preprosto posluša. Glasba tako postane povabilo telesu, da se odzove na svoj način in v svojem tempu. Takšen pristop spodbuja stik s telesom, sproščenost in zavedanje lastnih občutkov.
Poslušalnica je tudi prostor deljenja- Skozi izbor glasbe delimo del svoje zgodbe, razpoloženja ali notranjega sveta. Na ta način gradimo občutek povezanosti, ki ne temelji na besedah, temveč na skupnem doživljanju zvoka.
Primerna je zate, če iščeš lahkotnejši, bolj intuitiven način druženja, pa tudi za tiste, ki si želite več stika s telesom in svojimi čustvi.
Prijavi se na POVEZAVI.
Bežigrad 6, Ljubljana 22. 1. 2026
18.00–20.00
Prispevek: Pay what you can 5-15€

Zimska Spoprijateljevalnica
2026-01-13 18:00 - 20:00 | Skupka, Bežigrad 6, Ljubljana, 1000, Slovenia
Zimska Spoprijateljevalnica
Zimska spoprijateljevalnica je družabni speed friending dogodek, namenjen spoznavanju novih ljudi na način, ki je strukturiran, a hkrati neobremenjujoč. Namenjena je vsem, ki si želite navezati nove stike, razširiti svoj socialni krog ali preprosto izkusiti drugačen način druženja. Dogodek poteka v varnem okolju, kjer ni pričakovanj, da moraš biti zabavna, zgovorna ali posebej samozavestna.
Srečanje poteka skozi niz kratkih pogovorov v parih, ki omogočajo, da v omejenem času spoznaš več različnih ljudi. Takšna struktura zmanjšuje socialni pritisk in omogoča bolj enakovredno izkušnjo za vse udeležence. V pogovoru ne rabiš biti popolna in skrbeti, da boš pustila vtis, temveč le radovedna in odprta za nove ljudi.
Če si tudi ti malo ‘socially awkward’ in se v klasičnih socialnih okoljih težje znajdeš, si nova v mestu, ali pa si želiš novega načina spoznavanja in povezvovanja z drugimi, potem je Spoprijateljevalnica zate. 😉
Prijavi se na POVEZAVI.
📍 Bežigrad 6, Ljubljana🕕13. 1., 27. 1. 2026
18.00–20.00
Prispevek: Pay what you can 5-15€

Vzemi si čas zase MEDITACIJA
2026-01-10 18:30 - 19:30 | Skupka, Bežigrad 6, Ljubljana, 1000, Slovenia
Vzemi si čas zase MEDITACIJA
Dogodek je namenjen zavestnemu umiku od vsakodnevnega tempa in zahtev ter nenehne usmerjenosti v svet zunaj nas. Gre za vodeno meditacijo, ki ponuja varen in umirjen prostor, kjer se lahko za eno uro posvetiš izključno sebi, svojemu telesu in notranjemu doživljanju. V ospredje bomo postavile preprosto prisotnost in si dovolili/e, da se za trenutek ustavimo.
prepustil/a se boš glasu, ki te bo nežno usmerjal k zaznavanju diha, telesnih občutkov in notranjega prostora. Tempo bo prilagojen različnim izkušnjam, zato je dogodek primeren tako za tiste, ki se z meditacijo srečujete prvič, kot tudi za tiste, ki imate s podobnimi praksami že izkušnje.
Vodena meditacija spodbuja razvoj telesnega in čustvenega zavedanja, krepi stik s sabo ter ustvarja prostora za regeneracijo. V sodobnem vsakdanu, ki pogosto spodbuja nenehno aktivnost, meditacija ponuja protiutež. Predstavlja prostor tišine, zbranosti in umiritve. Vzemi si čas zase, za meditacijo in si ponudi priložnost za povezovanje, prisotnost v trenutku ter stik s sabo.
Prijavi se na POVEZAVI.
📍 Bežigrad 6, Ljubljana
🕡 10. 1., 7. 2. 2026
18.30–19.30
Prispevek: Pay what you can 5-15€

Skupnostna večerja za nežurerje
2026-01-09 18:00 - 20:00 | Skupka, Bežigrad 6, Ljubljana, 1000, Slovenia
Skupnostna večerja za nežurerje.
Skupnostna večerja je sproščeno srečanje za vse, ki se nam ne da več žurat, hkrati pa pogrešamo druženja ob koncu tedna.
Vsak prinese nekaj malega za na mizo, skupaj posedimo, jemo in klepetamo. Ni programa, ni strukturiranih aktivnosti, le odprt prostor, čas in možnost, da se povežemo na preprost način.
Dogodek je odprt za vse, ne glede na to, ali prideš sam_a ali v družbi. Lahko sodeluješ v pogovoru ali pa si samo muha na steni. 🙂
📍 Bežigrad 6, Ljubljana🕕 9. 1. in 23. 1. 2026
18.00–20.00

Skupnostna PREDNOVOLETNA VEČERJA
2025-12-30 18:00 - 21:00 | Skupka, Bežigrad 6, Ljubljana, 1000, Slovenia
Skupnostna PREDNOVOLETNA VEČERJA ✨
Preden leto zapremo in stopimo naprej, si vzemimo čas zase in za druženje ob dobri hrani.Vabimo te na skupnostno prednovoletno večerjo, na sproščen večer druženja, novih ljudi, pogovora, deljenja hrane in občutka pripadnosti.
Gre za več kot večerjo. Dogodek je benefit, na katerem zbiramo sredstva za nov prostor Skupke, novo dnevno sobo sredi mesta, ki s koncem decembra prvič odpira svoja vrata.
Kako bo potekala večerja?
* vsak prinese nekaj hrane za deljenje* usedemo se za skupno mizo in si podarimo čas, hrano in drug drugega
* brez programa in aktivnosti, samo druženje
* prostor za refleksijo leta in tiho praznovanje
Prispevek: ni obvezen (razen, če želiš)
Vsi prostovoljni prispevki bodo namenjeni so-financiranju novega prostora Skupke. Vsak prispevek pomaga, da prostor za skupnost ostane odprt in živ tudi v letu 2026.
Dogodek je odprt za vse, za stare obraze in nove ljudi, za tiste, ki radi kuhajo, in tiste, ki pridejo predvsem zaradi družbe.
Prinesi hrano, prinesi sebe, prinesi kaj malega za prigriznit.
Preveri tudi ostale BENEFIT DOGODKE.
Se vidimo pri skupni mizi.

Vision board DELAVNICA
2025-12-28 18:00 - 19:00 | Skupka, Bežigrad 6, Ljubljana, 1000, Slovenia
VISION BOARD DELAVNICA ✨
Konec leta je odličen trenutek, da se ustaviš, pogledaš nazaj in si zavestno ustvariš vizijo za naprej.
Vabimo te na Vision Board delavnico. Pridi na ustvarjalen, umirjen in podporen dogodek v nov Skupkin prostor, kjer boš skozi refleksijo, pogovor in ustvarjanje oblikoval_a svojo osebno vizijo za prihajajoče leto.
Tokrat delavnica nosi tudi poseben namen: zbiramo sredstva za nov prostor Skupke, novo skupnostno dnevno sobo, kjer bodo lahko nastajale ideje, sanje in skupni projekti.
Kaj te čaka?

vodeno ustvarjanje vision boarda
čas za razmislek, fokus in jasno namero
varen in spodbuden skupnostni prostor
priložnost, da s svojo udeležbo podpreš Skupko

Prispevek za udeležbo: 10 €Celoten znesek bo namenjen so-financiranju novega prostora Skupke. Vsak prispevek pomaga, da bo prostor za skupnost, rast in soustvarjanje ostal živ tudi v prihodnjem letu.
Delavnica je primerna za vse, ne potrebuješ predznanja, samo radovednost in pripravljenost, da si vzameš čas zase.
Pridi ustvarjat, pridi sanjat, pridi podpret prostor, kjer bodo tudi tvoje vizije lahko dobile oprijemljivo obliko.
Preveri tudi ostale BENEFIT DOGODKE.
Se vidimo!

Ho-Ho-Ho IZMENJEVALNICA
2025-12-22 16:00 - 21:00 | Skupka, Bežigrad 6, Ljubljana, 1000, Slovenia
HO-HO-HO IZMENJEVALNICA 🎄
December je idealen čas, da stvari, ki jih ne potrebuješ več, dobijo novo zgodbo in da se ob tem tudi malo podružimo.
Vabimo te na ho-ho-ho izmenjevalnico: praznično obarvano izmenjevalnico, prvo v novi Skupki, kjer bomo izmenjejevali oblačila, drobne predmete, knjige ali druge lepe reči, hkrati pa gradili odnose in trajnostne navade.
Tokrat se izmenjujemo z razlogom: zbiramo sredstva za nov prostor Skupke, novo skupnostno dnevno sobo v mestu, namenjeno druženju, povezovanju in spoznavanju odraslih 25+.
Kako deluje?
* prineseš stvari, ki so dobro ohranjene in pripravljene na novo uporabo
* odneseš, kar te pokliče
* izmenjava + druženje + praznični vibe
Prispevek: ni obvezen (razen, če želiš)Vsi prostovoljni prispevki bodo namenjeni so-financiranju novega prostora Skupke. Vsak € šteje in nam pomagal, da bo Skupkina dnevna soba zaživela v 2026.
Dogodek je odprt za vse, tudi če prideš samo pogledat, poklepetat ali začutit utrip prostora.
Prinesi stvari. Prinesi sebe. In pomagaj ustvarjati prostor, kjer si lahko delimo več kot le predmete.
Preveri tudi ostale BENEFIT DOGODKE.
Se vidimo!

Vzamem si 45min zase MEDITACIJA
2025-12-21 18:30 - 19:30 | Skupka, Bežigrad 6, Ljubljana, 1000, Slovenia
Vzamem si 45min zase MEDITACIJA 🧘‍♀️
Praznični čas zna biti lep, hkrati pa tudi naporen.Skupka vabi, da se za 45 minut ustaviš, zadihaš in se vrneš k sebi.
Vzamem si 45 minut zase meditacija je nežen, voden prostor za umirjanje, namenjen vsem, ki si želijo trenutka tišine, prisotnosti in notranjega ravnovesja. Brez pričakovanj, brez pritiska, čas samo zate.
Tokrat ima dogodek tudi poseben namen: zbiramo sredstva za nov prostor Skupke, novo dnevno sobo, namenjeno odraslim 25+, kjer se bomo lahko v letu 2026 srečevali, umirjali in soustvarjali.
Kaj lahko pričakuješ?

vodeno meditacijo (primerno tudi za začetnike)
varen in podporen prostor
čas zase, brez motenj in obveznosti
priložnost, da s svojo udeležbo podpreš Skupko

Prispevek za udeležbo: 10 €
Celoten znesek bo namenjen so-financiranju novega prostora Skupke. Vsak prispevek pomaga, da skupnostni prostor zaživi in ostane odprt za vse.
Pridi tak_a kot si.Ni ti treba, da imaš izkušnje z meditacijo, dovolj je, da samo prideš.45 minut zase. Za tvoje telo, um in skupnost.
Preveri tudi ostale BENEFIT DOGODKE.
Se vidimo.

Garažna razprodaja v Zorici
2025-12-13 15:00 - 19:00 | Zorica, Kersnikova 4, Ljubljana
Garažna razprodaja v Zorici bo v soboto, 13. 12. 2025 med 15h in 19h.
Pridi pokukat med zaklade, ki se skrivajo v naših garažah, ali pa svoje deli z ostalimi.
Za rezervacijo prodajnega prostora se oglasi na info@skup-ka.si do 21. 11. 2025. Prispevek za prodajalce je 10€. V to je vključena organizacija in promocija dogodka.
Za kavico, vročo čokolado in udobne kavče za predah med nakupovanjem, bo poskrbela Zorica.
Na voljo za prodajo so:*oblačila in modni dodatki*gospodinjski in dekorativni predmeti
*knjige, vinili, drobnarije,…
Garažna razprodaja poteka v soorganizaciji FB skupine Čas za druženje.
5 razlogov, zakaj izbrati garažno razprodajo za praznična darila

Unikatnost: Na garažnih razprodajah najdeš stvari, ki jih v trgovinah skoraj ni. Vsako darilo je posebna zgodba in ne masovno proizveden izdelek.

Trajnost in odgovornost: Nakup rabljenih ali recikliranih predmetov zmanjša odpadke in podpre krožno gospodarstvo. Darila tako niso le lepa, ampak tudi okolju prijazna.

Dostopna cena: Kakovostna darila za manj denarja! Garažne razprodaje lahko ponudijo čudovite izdelke po cenah, ki so pogosto veliko nižje kot v trgovinah.

Podpora lokalni skupnosti: Kupuješ neposredno pri posameznikih ali lokalnih organizacijah, kar krepi lokalno ekonomijo in povezuje ljudi.

Zabavno in družabno doživetje: Obisk razprodaje je več kot nakupovanje. Je priložnost za druženje, klepet, raziskovanje in iskanje “zakladov” skupaj s prijatelji ali družino.

Trajno je bajno #4
2025-12-06 10:00 - 15:00 | Mladinska postaja Moste, Zaloška 55, Ljubljana, Ljubljana, 1000
Trajno je bajno #4.
December je tu in s tem zadnji letošnji Trajno je bajno!
Praznično obarvan pa še Miklavž je (mogoče bo kaj pustil za nas za pod zob :D)

Trajno je bajno je cikel dogodkov, s katerim podpiramo trajnostne prakse in se zavzemamo za okolju in družbi prijaznejše načine življenja.

Na dogodku najdeš:* izmenjevalnico lepo ohranjenih ZIMSKIH oblačil in knjig* izmenjevalnico/podarjevalnico delujočih el.aparatov (prinesite ohranjene delujoče male električne aparate, ki ji ne potrebujete in jih izmenjajte za drugega)* zabojnik za odpadne in nedelujoče el. aparate* Knjižnico REČI Moste (lahko si boste izposodili predmete, lahko pa tudi donirate predmete, ki jih ne potrebujete v dobrem in delujočem stanju za souporabo)* kavarniški kotiček Skupnostne kavarne z lokalnimi izdelki

Pa še kaj se bo našlo!

Sistem izmenjevalnice že poznaš: prineseš lepo ohranjena oblačila, modne dodatke, električne aparate in knjige, ter odneseš oblačila / knjige / aparate iz izmenjevalnice.
Spodnjega perila, nogavic in čevljev ne sprejemamo! Oblačila naj bodo čista in nepoškodovana.
Dogodek soustvarjamo Mladinska postaja Moste, Knjižnica Reči Moste in Skupnostna kavarna.Save the date in se kmalu vidimo!

Zmajevalnice: Kroženje oblačil in zgodb
2025-11-08 14:00 - 18:00 | Mladi zmaji Golovec, Pesarska ulica 14, Ljubljana
Zmajevalnice: Kroženje oblačil in zgodb so nazaj!
Tokrat so zaokrožile po petih mladinskih centrih Mladih zmajev. Pridi, izmenjaj in deli zgodbe svojih oblačil z drugimi navdušenci mode iz druge roke.

Ekipa Zmajevalnic verjame, da so oblačila več kot le kos blaga in da vsako oblačilo nosi svoje edinstvene zgodbe. Ko ga predaš naprej, se začnejo plesti nove. Si predstavljaš koliko srčnih in navdihujočih zgodb se skriva v unikatnih kosih, ki so jih mogoče nosile celo naše prababice?

Poleg izmenjevanja, te tokrat čakajo še nagradne igre z unikatnimi kosi second hand oblačil in eno res fino presenečenje!

Zadnja Zmajevalnica bo pri Mladizh zmajih Golovec, na Pesarski ulici 14, v soboto, 8. 11. med 14. in 18. uro.

Prideš?

Projekt soustvarjamo z Javnim zavodom Mladi zmaji.

Garažna razprodaja
2025-10-12 15:30 - 19:30 | Knjižnica reči, Belokranjska 6, Ljubljana, Slovenia, Ljubljana, 1000, Slovenija
Garažna razprodaja

V sodelovanju s FB skupino Čas za druženje Skupka pripravlja prvo jesensko garažno razprodajo.
Če želiš biti prodajalec_ka, se prijavi na info@skup-ka.si, da dobiš nekaj ključnih informacij. Število prodajalcev_k je omejeno!
Vabljen_a, da prineseš:
* oblačila & obutev
* nakit in modne dodatke
* manjše predmete
* knjige
Vse reči naj bodo v dobrem stanju, nepoškodovane in lepo ohranjene. Organizatorji dogodka ne odgovarjamo za reči, ki niso ok.
Za reči, ki niso v najboljšem stanju in bi jih želel_a podariti, bomo imeli pripravljen tudi podarjevalni kotiček. Reči, ki jih ne boš prodal_a, pa vzameš nazaj k sebi.
V primeru, da bo deževalo ali nezadostno število prijavljenih, garažna razprodaja odpade, vsi prodajalci_ke pa boste o tem obveščeni najkasneje v soboto, 11. 10.
Se že veselimo!

Bazar veščin: Videi & socialna omrežja
2025-09-30 19:00 - 20:30 | Discord
Bazar veščin: Videi & socialna omrežja
Prihaja jesenski Bazar veščin, tretji po vrsti v tem letu!

Kdaj? Torek, 23. 9. ob 19h
Kje? Platforma Discord (več info sledi)

Z nami bo Kristjan Kostelec, ustvarjalec izobraževalnih video vsebin, govorili pa bomo o tem kaj vse je potrebno za dober, kvaliteten in uspešen video na družabnih omrežjih.

Kristjan bo izhajal iz tvojih vprašanj in realnih izzivov, zato te prosimo, da spodaj napišeš kaj te matra pri ustvarjanju video vsebin. 🙂

Dogodek je brezplačen. Tvojo prijavo na srečanje potrebujemo zaradi lažje organizacije na POVEZAVI. Punce iz Skupke bomo zelo vesele, če boš Skupki donirala 5€ na platformi Buymeacoffee.

…
Bazar veščin je niz tematskih srečanj, ki potekajo v spletni dnevni sobi Skupnostne kavarne. Predstavljamo raziskovalce, ustvarjalce, poznavalce in mojstre različnih uporabnih vsakodnevnih veščin, ki nas podpirajo tako ali drugače. Gre za to, da podelimo znanja, razširimo modrosti, se povežemo, spoznamo, sodelujemo.

Če bi tudi ti želel_a sodelovati kot gost_ja, deliti svoja znanja ali veščine in se predstaviti, pa nam to lahko sporočiš na: info@skup-ka.si.
Se vidimo!

Praznovanje s Face Yoga Garden
2025-07-30 18:00 - 21:00 | Na Barakci, 4F9J+GV, 1211 Ljubljana - Šmartno, Slovenia
Praznovanje s Face Yoga Garden.
Studio obrazne joge Face Yoga Garden z ljubeznijo in s ponosom vabi na rojstnodnevno praznovanje:
30. 7. 2025 ob 18.00 uri
Lokacija zabave je čarobna Barakca v okolici Ljubljane. https://maps.app.goo.gl/SAfYJZ1oBRhEgMFF7

Skupaj bomo nazdravili vsem čudovitim trenutkom, ki smo jih preživeli skupaj, se na novo spoznali in ustvarili nove, še lepše spomine. Za okusno hrano in osvežilno pijačo bo poskrbljeno – vi s seboj prinesite le nasmeh in dobro voljo! Praznovanju se pridružuje tudi Skupka, saj je bila Vanda, ki vodi Face Yoga Garden gostjaenega od Bazarjev veščin prejšnje sezone.

Dogodek je odprt za vse, ki želite praznovati z Vando. S seboj lahko pripelješ tudi svojo celo klapo!

Zaradi lažje organizacije svojo udeležbo potrdi na email naslov info@riannon.net.

Spoprijateljevalnica X Deeper conversations
2025-07-17 18:00 - 20:00
o ni speed dating, niti speed friending, to je Spoprijateljevalnica! Tokrat v sodelovanju z Deeper Conversations.
Če si med tistimi, ki želijo razširiti svoj krog prijateljev, ali pa samo spoznati kakšen nov in zanimiv karakter, se oglasi na poletnem druženju, namenjenem spoznavanju novih ljudi.
Druženje je strukturirano tako, da se posedemo in pogovarjamo v dvojicah, sogovornike pa po določenem času premešamo, z namenom, da vsak spozna čim več ljudi. Vmes je tudi kratka pavza, po koncu pogovornega dela pa lahko kdor to želi, še ostane.
Za lažji začetek pogovora so vnaprej pripravljena tudi vprašanja oz. iztočnice za pogovor.
Število mest je omejeno, zato so prijave obvezne na Info@skup-ka.si ali v DM.
Pristopnina je 5€ za povrnitev stroškov organizacije. Točno lokacijo sporočimo naknadno.
Daniel & Urša
Se vidimo
…….Pa še en disklejmer:Dogodek je namenjen sklepanju novih poznanstev in druženju in ni dejting aplikacija v živo. Dejmo poskrbet, da se bomo vsi počutili udobno, varno in sproščeno.

Skupka na Prešercu!
2025-06-30 12:00 - 2025-07-13 20:00 | Prešernov trg
Skupka na Prešercu!
Z veseljem sporočamo, da se Skupka vrača v čudovito Plečnikovo trafiko na Prešernovem trgu v Ljubljani!
Ta majhen, a poseben prostor s svojo zgodovino, dušo in čarom ponuja popoln kotiček za ustvarjanje skupnosti sredi mesta, za pogovore, druženje in lokalne izdelke z dodano vrednostjo. Med 30. 6. in 14. 7. bomo spet soustvarjali srčiko mestnega jedra z lokalnimi izdelki, ki jih najdeš tudi v Skupkini spletni kavarnici.
Vabljeni_a, da obiščeš Skupko na Prešercu in pokukaš, če ti je všeč kakšen izdelek. Lahko se boš osvežil_a z Nordom, Brezovo vodo ali domačim sadnim sokom. Skupka je odprta za vse, radovedne, ustvarjalne, tihe, glasne in tudi za tiste, ki iščejo trenutek miru sredi mestnega vrveža.
Se vidimo!

Skupkin skupnostni piknik v Tivoliju
2025-06-28 16:00 - 19:00 | Park Tivoli
Skupkin skupnostni piknik v Tivoliju
Pridruži se nam na Skupkinem skupnostnem pikniku, druženju v Parku Tivoli kjer bomo skupaj soustvarjali prijeten dan pod krošnjami dreves!
Prinesi nekaj za prigriznit!
V duhu skupnosti vsak prispeva po svojih močeh. Prinesi nekaj malega za pod zob (slano, sladko, sezonsko, domače ali kupljeno, vse šteje!).
Spoprijateljevalnica & klepet ob ročnih delih
Za tiste, ki radi ustvarjate (ali bi to radi poskusili), bo med piknikom potekala mini delavnica vezenja z Ajdo Zorko. Znanje ni pogoj, samo želja po sproščenem ustvarjanju in prijetnem pogovoru.
Potekala pa bo tudi Spoprijateljevalnica, z iztočnicami za pogovor, da se malo bolje spoznamo.
Skupkin skupnostni piknik v Tivoliju je namenjen povezovanju, sprostitvi in krepitvi skupnosti – vabljeni stari znanci Skupke in vsi, ki ste Skupko šele začeli spoznavati.
Pridi, povabi prijatelje in prinesi nasmeh.
Vstop je prost!
S seboj prinesi dekico in kaj za pod zob. Če nimaš idej kaj bi prinesla, pa lahko pokukaš v Skupkino spletno kavarno.
…
Če še nisi prepričana, da bi prišla na piknik, naj ti povemo, da skupnostni dogodki spodbujajo srečevanje ljudi različnih ozadij, generacij in interesov, kar krepi občutek pripadnosti, razumevanje in solidarnost. Potrudili se bomo ustvariti sproščeno in varno okolje in dali prostor odprti komunikaciji, poslušanju in izmenjavi izkušenj ter vključujoči skupnosti. V takšnem okolju pa se rojevajo nove ideje, iniciative in projekti.
Občutek povezanosti z drugimi, možnost sproščenega druženja ter občutek, da smo del nečesa večjega, pozitivno vplivajo na duševno zdravje in zmanjšujejo občutke osamljenosti.
Pridi, fino se bomo imeli! 🙂

Bazar veščin S3E2: Kreativa in dobro počutje
2025-06-17 19:00 - 20:30 | Online-Zoom
Bazar veščin S3E2: Kreativa in dobro počutje
Poletna edicija Bazarja veščin je tu!
Z nami bo tokrat Alice Shepherd Erlac, Londončanka, ki živi v Mariboru in deluje pod blagovno znamko Creative Tea Breaks.
Pogovarjali se bomo o povezavi med ustvarjanjem in dobrim počutjem.
Kako lahko kljub vsem izzivom, ki jih prinaša življenje, najdemo čas in notranji prostor za ustvarjanje? Se tudi tebi zdi, da nam družba vedno znova sporoča, da je ustvarjalnost, ko smo enkrat odrasli, neuporabna, nesmiselna in izguba časa?
Potrebujemo rituale, ki nas prizemljijo, nas usmerijo nazaj k sebi in ustavijo spiralo strahu, ki jo ustvarjajo dogodki zunaj nas.
Rituali, ki Alice vedno znova rešujejo so: pisanje dnevnika ustvarjanje brez cilja povezovanje z drugimi meditacija
In o tem bomo govorili na pred-počitniškem Bazarju veščin. Ne bomo pa samo govorili o ustvarjanju, ampak bomo to tudi počeli.
Poslanstvo Creative Tea Breaks je »Pomagati ti živeti bolj ustvarjalno.« Kar v resnici pomeni: pomagati, da se igraš, odpiraš um, se povezuješ s trenutkom, skrbiš za dobro počutje in živiš bolj polno.
Pridruži se delavnici ustvarjanja za boljše počutje, kjer bomo skupaj raziskovali, občutili in prebudili moč tvoje ustvarjalne iskrice in kako ti lahko pomaga živeti lepše, dan za dnem.
Dogodek je brezplačen. Tvojo prijavo na srečanje potrebujemo zaradi lažje organizacije. >> https://forms.gle/regkCRjLfBma5nx1A
…Bazar veščin je niz tematskih srečanj, ki potekajo v spletni dnevni sobi Skupnostne kavarne. Predstavljamo raziskovalce, ustvarjalce, poznavalce in mojstre različnih uporabnih vsakodnevnih veščin, ki nas podpirajo tako ali drugače. Gre za to, da podelimo znanja, razširimo modrosti, se povežemo, spoznamo, sodelujemo.
Če bi tudi ti želel_a sodelovati kot gost_ja, deliti svoja znanja ali veščine in se predstaviti, pa mi to lahko sporočiš na: info@skup-ka.si.
P.S.: Dogodek bo potekal v angleščini. …..
ENG:
Creative Wellbeing: how creative play helps you live well
As adults, it becomes more and more challenging to find time and mental space for creativity.
Society tells us over and over that now you’re grown up, creativity is a silly, unproductive, waste of time.
But we don’t buy that, right?!
Between terrifying global events, increasing cost of living, social media, capitalism, environmental crisis, and the nature of being human, things are heavy—like walking up hill with a big rock on your back. We need rituals to re-orientate us and stop the fear getting out of control.
These are the rituals that save me, Alice:
journaling purposeless creativity leaning in to community meditation
When stuff gets tough, it’s normal to fall into thoughts and shadow.
This shadow has an amazing ability to pull us deeper in.
But when we have anchors to the moment and rituals for opening up rather than shrinking, that shadow can’t pull us down and we’re able to reach towards the light faster and with greater ease.
This is where creativity just for the heck of it comes in!
My mission with Creative Tea Breaks is to “help you live more creatively” which is code for helping you play, open your mind, connect with the moment, look after your wellbeing, and live better.
Join this creative wellbeing workshop to experience, embody, and connect with the power of your creative spirit and how it can help you live better every day.
Apply here >> https://forms.gle/regkCRjLfBma5nx1A

Intuitivno slikanje z akvareli
2025-06-12 18:00 - 20:00 | Dnevna soba v Šiški, Gasilska cesta 3, Ljubljana, Slovenia
Intuitivno slikanje z akvareli vodi Andreja Kranjec, akademska vizualna umetnica.
Osvobodi svojo kreativnost z intuitivnim slikanjem.
S preprostimi, a intenzivnimi vajami se bomo poglobili v tehniko akvarela, poizkusili različne trike, ki nam jih omogoča, potem pa se bomo prepustili ustvarjanju.

Za delavnico ni potrebno nobeno predznanje, je primerna za vse, tako začetnike kot profesionalne umetnike, saj je v osnovi zasnovana tako, da bomo z barvami in oblikami raziskovali svoje občutke, misli in podzavest.

Akvarel nam kot tehnika omogoča veliko raziskovanja in igranja, in na delavnici se bomo pogovajali o tem, kako narediti kreativni proces zabaven, kako se osvobodimo kreativnih blokad, premagamo prokrastinacijo in omejujoča prepričanja ter odkrijemo, kaj nam je blizu in kakšen je naš likovni jezik.S preprostimi, a intenzivnimi vajami se bomo poglobili v tehniko akvarela, poizkusili različne trike, ki nam jih tehnika omogoča in ustvarili nekaj zanimivih slik. Ko pustimo za sabo pravila, omejujoča prepričanja in stare vzorce, se pred nami odpre svobodnejša pot do sebe in do svojega ustvarjalnega procesa, ki nam pomaga pri kreativnem načinu življenja.

Delavnica traja 120 minut in je primerna za vse nivoje znanja. Za material bo v celoti poskrbljeno.

Andreja Kranjec (1989) je akadmska vizualna umetnica, ki je magistrirala na ALUO in deluje kot samozaposlena v kulturi na področju slikarstva, videa in filma. Za svoje delo je prejela študentsko Prešernovo nagrado ALUO, razstavljala je samostojno in skupinsko doma in v tujini in se redno udeležuje tudi mednarodnih umetniških rezidenc. Od leta 2016 vodi različne ustvarjalne delavnice po Sloveniji.

Prispevek za delavnico: 34,50 € Prijave: https://forms.gle/8akYBuXtufAhPaMY7

Vprašanja: info@skup-ka.si
Prikaži manj

10. rojstni dan Knjižnice reči
2025-06-06 16:00 - 19:00 | Knjižnica reči, Belokranjska 6, Ljubljana, Slovenia, Ljubljana, 1000, Slovenija
10. rojstni dan Knjižnice reči
Kol’kor izposoj, tol’ko let!
Knjižnica Reči je januarja slavila svojo prvo desetko. Ker smo, kot vsi zimski otroci, vedno zavidali poletnim otrokom njihove vrtne zabave, smo si ob deseti obletnici privoščili zamik slavja za pol leta. Premierno te vabimo na vrtno rojstnodnevno zabavo, ki sledi temu, kar počnemo že od leta 2015: spodbujanju trajnostne potrošnje in tkanju sosedskih vezi.
KAJ VSE TE ČAKA?
Znižana letna članarina – Na dogodku si lahko ekskluzivno zagotoviš letno članstvo po prepolovljeni ceni: 10 € za redno članarino oziroma 5 € za študente/upokojence in pičlih 2,5 € za brezposelne. Čin čin!
Poprav’c – Skupnostna popravljalnica, kjer lahko pod mentorstvom izkušenega serviserja diagnosticiraš in popraviš svoje električne aparate. Od aprila 2024 je imelo poprav’ca že več kot 200 aparatov, rojstnodnevna izdaja pa bo zadnja priložnost za popravila pred poletnim odmorom. Brezplačne prijave: link
Skupka infolimonada štant – Skupka s svojimi delavnicami že lep čas bogati program Knjižnice Reči. Ampak a sploh veš, kaj vse se skriva za njenim imenom? Ustavi se pri njenem štantu in se spotoma osveži s frišno limonado.
Piknik na dvorišču – Srce vsake prave zabave je hrana in mi smo pripravljeni! Vrtna zabava bo dan, ko bomo končno tudi sami zakurblali kuhinjske aparate iz našega inventarja. Prinesi še ti kaj s sabo, podeli z drugimi in pomagaj soustvariti najboljše savsko kulinarično doživetje.
Družabne igre – kdaj sta s sosedom nazadnje odigrala partijo activityja? Spusti iz kletke svoj tekmovalni duh in pokaži vsem, kako briljiraš! Si bo Knjižnica Reči za rojstni dan podarila pikado? Mogoče.
Izmenjevalnica električnih aparatov – Na naši izmenjevalni polici je cel bataljon aparatov, ki išče nov dom. Mogoče se na njej skriva nekaj taman za tebe!
Slavnostno pihanje svečk – Maruša vztraja, da moramo ovekovečiti ta trenutek s ceremonialnim pihanjem svečk. Pa naj bo!
Kaj pa darila za nas? Ma, tvoj obisk nam je glavno darilo ♥️ Če pa te slučajno prime darežljivost, bo na pultu čakal lonček za donacije in zraven še glasovnica, kam naj usmerimo zbrana sredstva. Vse donacije bodo šle za širitev inventarja. Če smo čisto iskreni, s tem obdariš tako nas kot sebe.

Klepet ob ročnih delih: Makrame
2025-05-10 16:00 - 19:00 | Knjižnica reči, Belokranjska 6, Ljubljana, Slovenia, Ljubljana, 1000, Slovenija
Klepet ob ročnih delih: Makrame je tretje srečanje ljubiteljic in ljubiteljev ročnih del. Tokrat se bomo spoznale s tehniko makrameja.
Pokazala nam jo bo Natalija Kušar, velika ljubiteljica ročnih del, ki se z njimi ukvarja že od otroštva. Pravijo ji kar ‘gospa s kvačko’. 🙂
Z Natalijo se bomo naučile izdelati zapestnico ali preprosto ogrlico. Za material bo pokrbljeno. Predznanja ne potrebuješ. Če makrame tehniko že poznaš in obvladaš, vabljena na klepet, druženje in k deljenju svojega znanja.
Kavica bo, nekaj spomladansko osvežujočega tudi, prav tako pecivo.
Prostovoljni prispevek za kritje stroškov organizacije dogodka je 3 €.
Prijave na info@skup-ka.si ali nam pošlji sporočilo.
Se kmalu vidimo!
…
Kaj je makrame?
Makrame je umetnost ustvarjanja dekorativnih predmetov s tehniko vozlanja vrvic, niti ali trakov – brez uporabe igel ali kavljev. Gre za starodavno ročno spretnost, ki izvira iz arabskega sveta (beseda migramah pomeni “okrasni rob iz vozlov”) in se je skozi stoletja razširila po vsem svetu.
V osnovi gre za vezanje vozlov v vzorce, ki lahko tvorijo: okrasne stene, viseče lončnice, torbice, nakit, zavesice, tapiserije, pasove in še mnogo več.
Zanimivosti o makrameju:

V 1970-ih je makrame postal izjemno priljubljen v zahodni kulturi kot del “boho” estetike.
Danes doživlja veliko vrnitev v interierju (boho, minimalizem, naravni materiali).
Makrame ima tudi terapevtski učinek – povečuje koncentracijo in zmanjšuje stres zaradi ponavljajočih se gibov.
Obstajajo sodobne različice: makrame nakita, mini makrame za obeske na ključe ipd.
